Ur film ouzhpenn diwar-benn Ulster, ur film ouzhpenn diwar-benn an dael.  Miss Vengeance a challfen bezañ gant an niver a filmoù diwar-benn an dodenn-se em eus bet gwelet. Five minutes of Heaven a zo kentoch unan mat. Zoken ma neo ket da geñveriañ gant Old Boy pe Kill Bill (arabat farsal) ez eus tu da lârat eo dedennus.  Sevenet eo bet ar film gant an den en doa sevenet Der Untergang (nem eus ket bet tro da welet, gant ar vezh) hag an aktourien nint ket forzh piv kennebeut (Liam Neeson, James Nesbitt).  Perzh dibar ar film a zo techout penn-da-benn ar feulster a challfemp ijinañ evit mont davet un tu un tamm psikologel. Peseurt doare tud a challer dont da vezañ goude un darvoud spontus (lazhañ ha bezañ test eus muntr e vreur)? Daoust hag un diskoulm eo kejañ? Daoust hag an tele  chall sikour (ur prantad hir a dremen en un ti evit prientiñ un abadenn Face to face etre an daou, e lech ma fellfe dar seller reiñ flachadoù da dud ar chadenn When youre ready sir Aaaaah!)  Setu neuze, prederioù dedennus ha gwirheñvel a-benn ar fin.  Ar prantadoù er bloavezhioù 70 a zo graet kentoch mat ivez, kendrechus int (a-fed dilhad hag all).